經數: 一八三○

經名: 成唯識論述記卷第八末

頁數: 五三一

上	欄

無眞實義愚故. 不造福不動行有人解

云. 1異熟愚修道斷. 眞實義愚見道斷此理

不然. 緣起下云. 外道異生由四無明發行.

具造非福等三種業. 內法異生除不共餘三

無明緣行. 不放逸者行. 非無明爲緣. 且對

法云. 異熟愚發非福行. 眞實義愚發福. 不

動行. 若初愚修斷後愚見斷. 豈見道分別之

惑. 唯發福不動. 修道之惑. 發非福耶. 五十

九說. 發三惡趣業. 唯分別煩惱. 非俱生煩

惱. 豈發非福行無明. 修道斷耶. 若言發別

報業者. 便非行支. 卽發惡趣總報業愚. 實

唯見斷. 云何乃言異熟愚修道斷. 又此中二

說. 正發業無明. 唯見道斷故彼人復云異

熟愚迷前七苦. 眞實義愚迷第八苦. 大論第

十云. 迷世俗苦起非福. 迷勝義苦造福

不動. 對法第六云. 前七苦是世俗苦. 第八苦

是勝義故. 故發非福無明. 是修道斷. 餘見

斷者不然. 豈以世俗苦言同故. 一切處

文是一世俗. 以易可知故名世俗. 唯勝智

境故名勝義. 言非福果. 世俗易知是苦. 名

世俗苦. 福不動果. 勝智方知是苦. 名勝義

苦. 非是分八苦. 而論名世俗勝義. 彼八苦

中. 前七易知. 名爲世俗. 第八勝智知. 名爲

勝義. 非謂前七是迷發非福行之世俗也.

若不爾者. 前七苦中. 第六七是壞苦. 豈色

界等無壞苦耶. 彼若有者. 迷之何故不造

非福. 又惡趣豈無第八勝義苦. 何故迷之

但造福不動行. 故知文同非必一義. 此中無

明唯見所斷. 此等徵詰如別章說

中	欄

論. 愛取二支至見修所斷述曰. 第一師意.

愛取唯修斷. 貪心當生潤生之愛. 明非見

斷. 見斷愛等緣見等起故. 對法第五說九

種命終心. 三界三界生. 各潤生心各有三故.

彼言俱生愛俱無明唯修斷. 取支但是愛之

增上. 不取四取. 言四取者. 汎解取義非

取支攝. 餘九通見修斷. 隨業因斷故. 其無

記法非唯修斷. 至下當知

論. 有義一切至無全斷者故述曰. 第二師

中有三. 一標宗. 二申難. 三顯正皆通二

斷. 標宗也論說以下. 申兩難. 此十二支

一切皆通見修所斷. 何意無明亦修道斷.

愛取二支亦見道斷. 瑜伽第十說預流果已

斷一切一分有支. 無全斷者故

論. 若無明支至無全斷者述曰. 難前師

云. 若無明支唯見所斷. 則預流者初支全斷.

寧說預流無全斷者. 言斷一切一分有支

論. 若愛取支至一切支一分述曰. 又難. 前

師若愛取支唯修所斷. 寧說彼預流已斷一

切支一分. 愛取二支見道不斷. 非一切故.

亦非一分. 全未斷故

彼若救言大論第十但據通言從多分說

論. 又說全界至煩惱能發述曰. 若爾如何

五十九等. 復說全界一切煩惱皆能結生. 結

生之言顯潤生惑. 若唯修潤卽有界中見道

煩惱不潤生故不名全界. 此難愛取唯修

所斷. 又說取支通攝四取. 見戒取等非修

斷故. 下難無明唯見所斷五十九初. 復說

往惡趣行唯分別起煩惱能發. 則應乃言

下	欄

生五趣行. 唯分別起煩惱能發. 以見斷煩

惱不唯發往惡趣行故. 若言人天感別

報業. 修惑能發. 通總別報說故. 論不言

發人天者. 卽惡2趣別報業. 應修道惑不

發. 惡趣別報行. 修惑旣能發. 故知彼說但論

總報

論. 不言潤生至見所斷發述曰. 諸聖敎中

不言潤生之惑唯修所斷. 全界煩惱能結生

故. 亦不說言諸感後有行. 皆見所斷發. 唯

言惡趣行分別惑發故

論. 由此故知至見修所斷述曰. 結申正義

有二. 初結三支. 後汎釋斷. 此下初也. 無明

愛取三支. 亦通見修所斷

會對法七云

論. 然無明支至助者不定述曰. 正發行者

唯見所斷. 以粗猛故. 故說二愚皆見所斷.

會五十九云助者不定. 以助發人天總報

之業亦通修道故. 彼但言發惡趣之行. 唯

分別惑. 能助發惡趣總報之行. 多唯見斷故.

發別報等少亦通修. 約多分說. 不相違

也. 會對法第3六潤生云. 正潤生者唯修所

斷. 以其微細數現行故. 故彼但言俱生愛

俱. 故助者不定. 故言全界一切煩惱皆能結

生. 四取皆名爲取支等. 然發業惑唯種子

者. 如不放逸內法異生. 其潤生惑亦唯種者.

謂不還者. 有說及無想沒. 此據正發正潤. 若

助發助潤起現無失. 遠因等起亦有現故.

未臨命終起現惑故

問今言十二皆通見修斷. 斷義如何言彼

經數: 一八三○

經名: 成唯識論述記卷第八末

頁數: 五三二

上	欄

通也

論. 又染汚法至彼永斷故述曰. 以下汎釋

一切斷義. 此闇法種與彼無漏明法相違. 無

漏起時闇種便斷. 色性非染汚. 此斷卽通諸

心心所

論. 一切有漏至不違道故述曰. 不染汚法.

謂善及無覆無記. 非性應斷. 體非闇法. 卽

通五蘊. 不違道故

論. 然有二義至雜彼煩惱述曰. 然此善無

記. 有二義故說之爲斷. 一離縛斷. 謂斷緣

彼煩惱. 雜彼煩惱. 緣彼煩惱. 謂有煩惱

緣彼有漏而生. 隨彼七識所緣有漏善等

境是. 若斷能緣煩惱. 說所緣境1名得斷也

雜彼煩惱者. 謂第七識起煩惱時. 雖不緣

彼六識等法. 六識等由之成有漏性. 名染

汚依故. 六識等三性位中彼惑□起. 第七煩

惱斷時. 六識等法名爲得斷又相間起者

名之爲雜. 此解卽有平等性智等. 間第七

識等煩惱生故. 然相順者名之爲雜. 無漏

第六七不順煩惱. 正相違故不名爲雜. 此

非因等起. 諸無記業非因等起故. 但相間

生亦有雜義. 性順漏故間生名雜. 又雜者.

謂有漏善業煩惱引故成有漏性. 不同無

記. 後斷彼時善亦名斷又解相應縛心. 及

遍行等性非染法. 與煩惱俱名煩惱縛. 煩

惱斷時. 彼心王遍行等名爲得斷. 離相應

惑故. 名斷雜彼煩惱. 心王遍行等. 雖與

染法相應. 性非應斷法故在此門2收此

解違下唯修斷文. 見道豈無相應縛也. 由

中	欄

此應知. 前二說善. 若說七識名雜煩惱.

離欲九品未得無學. 欲界善等應不名

斷. 以雜煩惱猶未斷故. 若准此義. 離欲之

時. 但能緣盡說之爲斷. 非雜煩惱. 旣爾生

上聖者. 不斷雜煩惱. 亦自然無. 如見道煩

惱修惑緣縛未盡亦名爲斷. 斷已永不生.

以自性强故. 說之爲斷. 其善等法類亦應

然. 緣彼煩惱强故. 不待斷雜惑亦名爲

斷. 旣爾如何由之名有漏此義應思也

問如五見是惠分. 惠體是應斷. 不應斷也.

應斷者. 卽相應法. 無離相應得斷. 體皆可

斷故. 若非可斷者. 五見便非漏體. 亦爾縛

體. 如是乃至不正知等. 亦准此問答遍

行別境中. 是見體者是縛. 非見者非. 見是能

執故. 由此此十除惠餘九所有染分. 入3隨

煩惱等中. 皆體非漏. 假立漏名. 不爾便無

縛相應法邪作意等. 皆大有妨

論. 二不生斷至令永不起述曰. 依者因也.

所依處也. 因依無故果必不起. 果依無故因

亦不生

論. 依離縛斷至唯修所斷述曰. 依前離縛

斷故. 瑜伽六十六說諸有漏善. 無覆無記.

唯修所斷. 五十七說. 信等六根此通修斷及

與不斷. 而緣此縛. 此位起縛. 皆修道斷故

問見道煩惱豈不緣之答緣之亦起. 然未

盡故所以不說. 今盡處論故唯修斷

論. 依不生斷至唯見所斷述曰. 依後不生

斷. 對法第四. 瑜伽六十六等. 說諸惡趣異熟

趣體第八識等. 唯見所斷. 及無想定等. 亦唯

下	欄

見所斷. 彼入善無記門卽修道攝. 入依4亡

門卽唯見斷. 彼等唯是分別煩惱發外道等

起故. 入見道時. 一切分別煩惱皆斷. 捨外

道等所依身故. 彼無想定等故亦不起. 等者

等取無想天半擇二形北鬱單越等. 然半

擇等. 五十三說於見道時得非擇滅. 又彼

卷說無想天等是非擇滅. 今名爲斷違此文

者. 此亦不然. 此說不生亦非擇滅攝. 斷是

捨義. 非得對治義. 若爾卽惡趣惡業果亦

無記性例應然. 故對法第四. 云惡趣業果見

道所斷. 或與因合說爲見道斷. 非斷緣縛

及種體也. 五根見斷亦如此釋斷有四

種. 如別抄中義差別說. 若道理論. 唯有三

種. 一自性斷. 謂染汚法. 二離縛斷. 謂能斷

緣雜彼煩惱. 善無記法修道所斷方究竟

盡. 三不生斷. 謂斷彼依令永不起. 此有二

種. 一謂因亡果隨喪. 謂三惡趣果名見道斷.

由因惑業無故. 果永不生故. 二果盡因隨

斷. 謂三惡趣別報善業亦見道斷. 所依果無.

因隨亡故. 無想定等引發煩惱. 見位因亡果

隨見斷. 半擇迦等. 多由分別煩惱正發故.

入見時因亡果滅5餘如樞要

幾通見修等

論. 說十二支至如應當知述曰. 瑜伽等說

十二支通二斷者. 於二斷中如應當知. 若

無明愛取三是自性斷. 然通見修. 離縛不

生等弱故不說. 行有少分通自性離縛不

生三種. 見修所斷染汚者自性斷. 非染者通

不生離縛離縛可知. 以無想定等見6道所

經數: 一八三○

經名: 成唯識論述記卷第八末

頁數: 五三三

上	欄

斷故. 行有通不生. 識等七支唯離縛不生.

體非染法. 非自性斷. 惡趣人天如應知故

大論第十云. 預流一來. 斷一切支一分.

無全斷者. 雖有七生. 於色無色及第八有

皆不更受. 然有預流1作不還已後生彼故

今通作論. 不還欲界一切. 色無色不定. 阿

羅漢一切已斷. 正與此同. 此中斷義至下

自知. 此門兼解果斷分齊

論. 十樂捨俱至非受俱故述曰. 十三三受

俱門. 依當起位十支與樂受捨受俱. 除受

支及老死支. 受不與受相應. 是自體故此

約一識. 若依多識得俱起故. 此中所辨相

應名俱. 非謂世□名爲俱. 故受不與受

俱也. 及除老死. 老死位中. 多分無樂及客

捨故. 非謂第八主捨亦無. 十二支中十一

支苦受俱. 如前加老死. 但除於受. 非自體

俱如前理說. 老死多起憂悲等苦. 故大論

第十但云樂捨除二與餘俱行. 若苦受及

所除中一. 此中別解. 其憂喜受同苦樂說.

此生支位寬故有樂捨

論. 十一少分至故不說之述曰. 十四三苦

分別門. 十一少分壞苦所攝. 十二支中除老

死一. 老死位中多無樂受. 2十一之中非樂

受無. 依樂立壞故. 不說彼老死支中亦爲

壞苦. 大論第十云謂樂受俱行及非受俱行

支一分是壞苦. 前說樂受十支俱行除受

老死. 受不與受俱. 故說受爲非受俱支. 今

壞苦卽亦取受. 故言及非受俱支. 言一分

者. 十二中通有苦苦行苦性故. 今除於彼

中	欄

故言一分

論. 十二少分至有苦受故述曰. 十二少分

苦苦所攝. 有何所以一切支中有苦受故.

彼第十云. 謂苦受俱行支及非受俱行支一

分是苦苦. 前苦受俱行中攝十一. 除受如

前說. 今幷受亦是苦苦故十二支. 言一分

者. 如壞苦說

論. 十二全分至如壞苦說述曰. 十二支全

分是行苦所攝. 據實而論. 諸有漏法皆行苦

故. 又依三受別門. 約捨受說行苦. 卽十一

少分. 除老死支. 多分無捨故. 如壞苦說. 前

捨受俱行與樂受同故. 大論第十說. 所有二

苦支皆行苦攝. 有行苦支非二支收. 謂不苦

樂受俱支及非受俱支一分. 與此文同. 瑜伽

六十六說. 據實有漏皆行苦攝. 約相顯時

捨受位顯. 與二受時二苦相顯故

論. 實義如是至所說不定述曰. 此約實

體相顯二位說支實義. 攝苦如是. 諸經論

中. 隨彼相增所說不定. 此義如何. 且此論

等中有二. 一全體多分攝三苦. 卽有漏法皆

行苦名全. 餘二苦名多分. 二相顯多分攝

三苦. 卽捨受俱支等名行苦. 行苦名相顯.

餘二受俱苦名多分. 緣起經上卷云. 生顯行

苦. 老顯壞苦. 死顯苦苦. 十地第八云. 經曰

十二因緣分說名三苦相. 是中無明行識名

色六入. 名爲行苦. 觸受名爲苦苦. 餘因緣

分名爲壞苦. 卽愛取有生老死支. 彼論無

解. 皆各隨義增. 實無違也. 瑜伽等說據遍

法體正稱道理. 緣起經中但約果時以辨

下	欄

三苦. 因多種子隱而不論. 或說果時. 卽顯

因故. 謂有爲法造作名行. 生是起義造作義

增說爲行苦. 老是衰義. 壞是變義. 老壞義增

說爲壞苦. 死是滅義. 苦是迫義. 死滅迫增說

爲苦苦. 以果三苦. 顯因隨應亦有三苦.

隨相增說. 不違瑜伽. 十地經中通因果

辨. 行是作義. 前之七支□引因攝造作義增.

當果本故說爲行苦. 雖觸受二亦引因收.

苦苦義增不說爲行. 謂受支體多起苦受.

諸支苦苦唯受支增. 觸近生受與受相順. 但

說觸受爲苦苦體. 欲顯諸受體皆是苦無

有少樂. 爲令生厭故. 說觸受俱爲苦苦.

雖於死位苦苦亦增. 與老相□但名壞苦.

謂正壞體多是老支. 死是滅無. 與老相順. 故

老死支實名壞苦. 於當果位生爲壞本. 故

生老死皆壞苦攝. 其愛取有爲能生因. 生

當果時此三極近. 從所生說愛取有三亦

名壞苦. 又此愛等五能所生攝. 於熟變時

此苦方起. 變壞名壞苦. 故皆壞苦攝. 對法論

說. 於當果位有能所生. 由熟變故說名爲

果. 壞苦亦爾. 皆隨相增說此三苦. 非爲

實理. 故論會之. 餘隨相增所說如是

論. 皆苦諦攝至業煩惱性故述曰. 自下十

五四諦門. 此十二支皆苦諦攝. 以是有漏取

蘊性故. 逼迫性故. 皆果法故. 其十二中五亦

集諦. 招感名集. 非爲因義. 行有是業. 癡

愛取三煩惱性故. 非滅道者. 非無漏故. 薩

婆多師. 苦集體是一. 因果故說二. 今大乘

不然. 苦諦寬集諦狹. 諸集皆苦3非苦皆集

經數: 一八三○

經名: 成唯識論述記卷第八末

頁數: 五三四

上	欄

問苦諦是果. 果義有漏皆苦. 集諦是因. 因

義有漏皆集答不然. 有漏無非苦. 苦逼

迫義. 有漏皆苦諦. 有異熟故方名集. 集是

有報. 義非有漏法皆名集. 如決擇第五十

五卷說. 問道諦非有漏. 支非道諦攝. 加行

資糧道諦攝. 有支亦應道諦收. 答順道名爲

道. 二道道諦攝. 順生死法名緣起. 道諦非

緣起. 二道剋性亦非道諦. 今約剋性論故.

支非道諦. 二道有漏故. 又二道位有漏二道

是緣起支. 非道諦攝. 無漏二道種. 是道諦

攝. 非緣起支. 各據一義亦不相違. 大論第

十五十六云. 二支是苦諦. 現爲苦. 生老死.

五支是苦諦. 當爲苦. 識乃至受. 集諦謂所

餘. 與此文同

論. 諸支相望至有無不定述曰. 十六四緣

門. 十二支相望. 增上緣定有. 以寬故. 餘之

三緣有無不定. 以局故

問若亦有餘. 何故緣起下. 云唯有一增上

論. 契經依定唯說有一述曰. 依定有故.

唯說有一增上之緣. 非遮餘也

又三緣中因緣最狹

論. 愛望於取至有因緣1義述曰. 此二支望

後有因緣義. 愛增名取. 愛種能生取故. 識

等五種轉名爲有. 所生現行名爲生故. 有

因緣也. 有不望老死隔生支故. 今□次

說. 不爾識望名色. 乃至展轉亦爾. 約當生

位得爲因緣. 緣起經說生引同時故. 今約

種望種相□支體爲論. 識等未潤故. 識等

五種. 望生等非因緣此卽緣起. 十地. 瑜伽

中	欄

等. 不說業爲識支. 因緣准此

論. 若說識支至亦作因緣述曰. 如對法說

識支是業種者. 行望於識亦爲因緣. 現行

行望行種識支故

論. 餘支相望無因緣義述曰. 除此三外餘

非因緣. 不辨體生故

論. 而集論說至實是行種述曰. 此會違文.

集論第四. 無明望行有因緣者. 依於無明

俱時之思業習氣說. 無明俱故假說無明. 實

是行種. 非實無明. 無明旣爾. 餘支准知. 此

依別體. 非分位故. 彼論以無明爲首. 例餘

應亦爾故. 彼且以無明2作法. 此偏會之

論. 瑜伽論說至唯業有說述曰. 瑜伽第十

說3有三緣無因緣者. 依現行愛取. 不

依種愛取故. 依業種爲有. 不依識等種

有說故. 不說有因緣. 非相違也. 彼論但

言. 無明望色行爲增上. 望無色行爲三

緣. 謂等無間所緣增上. 如是餘支爲緣多

少. 應如此知. 謂有色望有色支. 爲一增上.

望無色支. 爲二緣. 謂所緣增上. 無色望有

色. 一增上. 望無色爲三緣. 謂等無間所緣

增上. 彼復問言. 何故相望無因緣. 答因緣

者. 自體種子緣所顯故. 故知依現愛取及

業有說. 愛取依現非依種子. 有依業種

非自體故. 若無此論. 難解瑜伽. 彼又問

言. 若無因緣者. 何故說言依因性建立

緣起. 答依增上緣所攝. 引發牽引生起因

說爲因故. 旣言依增上生起因. 明依業有

說. 卽以此文證生起因唯說增上緣

下	欄

論. 無明望行至有餘二緣述曰. 增上緣定

有. 此中更不說. 無明望行. 愛望於取. 生望

老死. 此之三支有餘二緣. 謂等無間. 及所緣

緣. 行望識. 乃至觸望4受. 取望有. 無等無

間者. 其果皆非現心心所相引生故. 非所

緣緣者. 皆非現行心能緣慮故

論. 有望於生至有所緣緣述曰. 有望生受

望愛無等無間. 有受皆種. 種望於現. 非等

無間故. 有所緣緣者. 爲彼果所緣故

論. 餘支相望二俱非有述曰. 如前已說

論. 此中且依至如理應思述曰. 此中所說.

前望次後□近. 非隔越超一. 超二多等. 此

依順次. 非逆次第. 依因果前後不相雜亂.

各各剋體實緣5起. 而論. 不如對法無明望

行相雜亂. 非實緣起說. 異□次若越次. 異

順次若逆次. 異不相雜亂實緣起. 若相雜亂

假緣起者. 爲緣不定. 諸聰惠者如理應思.

且隔越者. 且如無明. 與識等五及有. 但一增

上. 與愛取生老死爲二緣. 謂所緣增上.

餘一切准可知. 若逆次者. 亦有□次隔越.

今合說老死與生愛取行無明爲二緣. 謂

所緣增上. 餘但增上. 若相雜亂有二. 一

順. 二逆. 順中有□次隔越. □次如對法. 隔

越與前實緣不殊. 亦約識等五種而說. 若

約當生隨其所應. 逆次之中有□有間. 皆

應思准. 緣起下說此約增上說. 然有遠

近. 乃至諸支一一廣作. 然此中識等五. 依當

起位. 諸支隔越逆次超間相雜爲緣. 一一思

准可解. 不煩廣爲

經數: 一八三○

經名: 成唯識論述記卷第八末

頁數: 五三五

上	欄

論. *惑業苦三至是苦所攝. 述曰. 第十七門.

惑業. 苦攝支者. 無明愛取三是惑. 行全有

一分. 除識等種是業所攝. 識等五生等二

七全及有一分中已潤識等五種. 是苦所攝

如大論第五十六及十地第八中邊1上說.

行有是業道. 無明愛取是煩惱道. 餘七是

苦道. 大論第十雖不別解. 今云三是煩惱

道. 二是業道. 餘是苦道. 舊中邊說道爲難.

謂煩惱難業難苦難. 然新□名雜染

論. 有處說業至業有說故述曰. 今者會違.

此中據實而論. 乃言有一分. 含識等種故.

瑜伽十地等. 說業全攝有者. 應知彼論依

業有說故. 不爾彼論應分別有

對法第四云. 行識有三是業. 餘皆同此. 今

論會云

論. 有處說識至爲識支故述曰. 識是業者.

彼說業種爲識支故. 彼論問言. 何故識支

業染所攝. 答諸行習氣所顯故. 卽行種子名

識故也

論. 惑業所招至爲生厭故述曰. 此釋外問.

若苦體者一切皆是. 何故惑業不名爲苦.

唯此所招名爲2苦也. 彼唯. 苦諦. 非如惑

業亦集諦故. 又爲生厭不起惑業. 說此

所招獨名爲苦. 此卽論文以十七門. 總是

第十廣分別門訖. 餘門如瑜伽第十九十三

緣起等說. 謂七十九無知廣問答等

論. 由惑業苦至生死相續述曰. 此等一一

如別章抄. 不能廣解. 後諸講者准此應說.

上來總是第二以十門廣解緣起訖. 自下

中	欄

第三結惑業苦歸本頌文. 由惑業苦卽

十二支故. 此惑等能令生死相續不斷. 不

由外緣生死續也

上來已三種3次解頌文訖. 自下第四段釋

本頌文. 中有三. 初釋生死相續頌文. 二因

解淨法相續. 三結歸唯識. 初中有三. 初總

解頌文. 生死相續由內因緣等. 次別解二

死. 後屬釋頌文

論. 復次生死相續至故唯有識述曰. 此卽

初也. 如文可解

次別解二死. 旣言4內因內緣. 何者是也

論. 因謂有漏至故說爲因述曰. 此下第二

正解二死. 初總擧生死之因緣體性得名

所由. 二所以者何下. 外5徵釋出生死體等.

初中先出因體. 後出緣體. 此則初也. 有漏

業者. 謂三界善業. 欲不善業. 如緣起中. 正

感後世引6滿業是. 除順現業別助當業. 皆

非此攝. 非是行支正感生死. 故無記業亦

非業攝. 理如常解. 無漏業中. 除無分別正

體後得及此加行. 7唯取後得有分別者. 緣

事生故. 至下當知. 此有無漏業. 正感生

死故說爲因. 言正感者. 顯由此故生死

相續. 由此有力生死續生. 正牽生死. 有漏

者異熟因攝. 無漏者如異熟因故言正感

論. 緣謂煩惱至8起說爲緣述曰. 此釋緣

體等. 此中二障. 助前二業感於生死. 故說

爲緣. 非正有力由此生故. 煩惱障者. 謂

一切潤生諸惑. 取發業者雖理無違. 而今

此意取潤生者. 所知障者此類雖多. 但取

下	欄

緣佛有情起者. 9或取一切. 如煩惱潤. 至

下當知

論. 所以者何述曰. 自下第二出生死體. 於

中有二. 初假外徵. 此有二問. 生死有幾由

二因緣. 有何所以由斯二業生死果起

下答有二. 初總答. 後別解

論. 生死有二述曰. 此總答數

論. 一分段生死至粗異熟果述曰. 此下別

解有二. 初解分段. 後解變易. 此解分段

中. 初體後名. 此出體也. 用前有漏善不善

業爲正感因. 由前煩惱障緣助勢力. 所感

三界異熟無記粗異熟果. 易可見故. 有定

限故. 易了知故. 二乘世間共知有故. 名之

爲粗. 五蘊爲性. 此卽正出生死體也

何名分段

論. 身命短長至故名分段述曰. 此釋名也.

以此異熟身命短長. 或一歲一日乃至八萬

劫等. 隨往業因*惑緣之力有爾所時. 若身.

若命. 定10齊限故名爲分段. 可爲一分一段

等故名分段也

論. 二不思議至細異熟果述曰. 下解變易

有五. 初出體. 次釋名. 因辨得人. 次問答.

次二死對辨. 後總結. 此出體也. 謂前諸無

漏後得有分別業. 由前所知障緣助勢力所

感殊勝細異熟果. 此望分段轉淨妙故. 轉

微細故. 轉光潔故. 無定限故. 非彼世間. 及

非□心二乘境故. 名爲殊勝. 唯妙唯細. 唯

是菩薩. 及其自身. □佛境界故名爲細. 第八

十說其諸天等尙不見故. 此以異熟無記五

經數: 一八三○

經名: 成唯識論述記卷第八末

頁數: 五三六

上	欄

蘊爲自性. 於五果中異熟果攝. 此卽正出

生死體也. 何故分段言三界果. 此死不言

是何界果. 此於三界非定何界. 如前第七

已有二解. 故不言三界不同分段死定屬

此界業. 此變易死不屬. 無漏業故. 此資行

相至下當知

何名變易死. 而言不思議

論. 由悲願力至故名變易述曰. 下釋名兼

辨得人也. 略有三名. 此第一也. 謂由大悲

救生大願得菩提力故. 改轉舊鄙惡身命.

成今殊勝身命. 轉先粗劣身命. 成今妙細

身命. 前有定限齊. 謂此業. 此洲. 此界. 此

地. 定爾所時. 今此業. 此洲. 此界. 此地. 齊限

不定. 如資色界廣果天身. 過五百由旬. 命

過五百劫. 或減於彼. 乃至欲界人天亦爾.

變是改義. 易是轉義. 改轉舊身命生死. 成

今身命生死. 故名變易

下何名不思議

論. 無漏定願至名不思議述曰. 若無漏定

願力正所資生. 正所1感得. 至彼微細妙用

難測不可知故. 非二乘境故. 名不思議.

非凡有情二乘2言度. 名不思議. 非謂菩

薩佛亦不知. 名不思議也. 楞伽第四卷說.

大惠聲聞3□支佛. 未證法無我. 未得離

不思議變易生. 佛離故得不思議無漏界法

身. 變易死名與此論同. 無漏界法身. 如下

第十卷解

論. 或名意成身隨意願成故述曰. 下釋第

二名. 及顯得名又此生死果. 或名意成身.

中	欄

隨大悲願意之所成故. 勝□經云. 生者諸

受根起. 死者諸受根滅. 乃至云云. 如別

章解

釋此一名恐義無由. 下引經證

論. 如契經說至三種意成身述曰. 此成於

前意成身名. 如勝□經說. 摩利迦此名□

者. 卽末利夫人也. 此夫人之女名摩利室羅

卽勝□也. 彼說如似. 以取爲緣. 卽煩惱障.

有漏業因. 卽正因業. 由惑潤故續後有者

而生三界之有. 此擧分段因果以肉變易.

如是五住地中無明習地爲緣. 卽所知障. 無

漏業因. 卽有分別業. 有阿羅漢一. 獨覺二.

已得自在菩薩三. 以彼所知障. 及無漏業爲

因故. 生4是三種意成身. 佛性論云於三

界外有三種人受於變易. 人雖卽此. 然非

界外. 此之三種. 皆轉舊粗身. 由大悲願力

得隨意所成故. 彼五住地中無明住地. 是

法執攝. 彼經自云由無明住爲依. □沙煩

惱因之而起. 如下第十卷中自會. 勝□經

云世尊有如取緣. 卽是此中如取爲緣. 彼

意說. 有一如取爲緣. 有漏業因等義與此

同. 而文有異. □者失也. 舊言無明住地. 今

言習地. 梵本無住. 所言習者. 由數習故.

有此無明等五住地故. 名無明習地. 所言

住是何義. 舊云大力菩薩. 今言已得自在

菩薩. 是第八地. 於相及土二種之中. 已得

自在故. 故第八地說斷二愚中. 有於相

土自在愚也. 彼言大力. 亦是於相於土得

大力故. 無上依經云大地菩薩. 舊云意生

下	欄

身. 此言意成身. 彼義隨意而生. 今意隨意

而成. 但轉易故. 非新生故. 不可言生. 此

卽二乘無學□心向大者. 及直往菩薩八地

以去方受變易生死. 此非盡理. 但隨經文.

佛地第二卷說. 聲聞乘或除七生. 或除一

生. 或除上界處處一生. 卽前三果. 雖諸煩

惱所潤分段得非擇滅. 而由願力受變易

生. 三無數劫修菩提因. 無有過失. 非擇滅

者衆緣不具. 於此時中畢竟不生非永不

生. 資此身因展轉增勝乃至成佛. 第八十

說. 復次□向菩提聲聞. 或於學位卽能棄

捨. 或無學位方能棄捨. 乃至廣說. 故知前

三果. 亦得受變易生. 驗知此文非爲應理.

七地以前決定性者. 有受此性故. 今此中

說二乘無學八地以去受變易生. 決定故

說. 其前三果及七地前. 不決定受變易生

死. 故不說之. 此三種定故說之也. 西方有

解如前卷末已略解訖. 以有菩薩初地. 卽能

伏諸煩惱故初地得. 如滅定說. 或有乃至

八地方得. 謂有唯受分段非變易. 謂諸凡

夫. 四果定性. 或唯受變易非分段. 謂二

乘無學不定性者. 八地以上菩薩. 或亦受分

段. 亦受變易. 謂前三果不定性. 七地已前.

此句由自在故. 煩惱未盡故. 若依煩惱障

有漏業. 感生死名分段卽粗易知. 若由無

漏所知障助. 所感生死卽名變易. 細難知

故. 故七地已前. 代諸有情受三塗苦. 乃是

實身. 易可知故. 八地以去乃至化身. 如佛

救生化作身故. 大智度論云八地捨□身

經數: 一八三○

經名: 成唯識論述記卷第八末

頁數: 五三七

上	欄

者. 捨分段也. 若作此釋. 此中據定. 非無

1宜往七地已前. 前三果. 亦得受義故. 如

對法第十三抄會. 彼有異解. 初地等旣得者.

必更無決定分段業. 如阿羅漢故. 十卷楞

伽第四云. 大慧說寂靜法. 得證淸淨無我

之相入遠行地. 入遠行地已得無量三昧

自在如意生身故. 卽知七地已得此生死.

然未一向故此中不說. 然勝□經與此說

同. 二乘無學. 自在菩薩名意成身. 十卷楞伽

第五云. 大惠有三種意生身. 一者得三昧樂

三摩跋提意生身. 謂第三第四第五地中. 二

者如實覺知諸法相意生身. 謂菩薩摩訶薩

於八地中. 三者種類俱生無作行意生身. 謂

2自內證一切法如實樂相法相樂故. 卽七

地前皆得變易也. 此文不及四卷經者. 今

會之者. 初二三四五地. 皆應名得三昧

樂等意生身. 但以初二地中. 未得定自在

故. 略而不說. 得定自在. 於此生死有勝

能故. 故彼經云. 自心寂靜行種種行. 大海

心波轉識之相三摩跋提樂名意識生. 以見

自心境界故. 如實知有無相故. 名初意生

身相. 三四五地中於定自在皆平等故. 第

六七地. 亦得如實覺知諸法相意生身. 六

地無相觀多. 七地雖得此無相觀. 然未能

無加行. 故不如第八地. 今從勝處3論但

言第八地是第二意生身. 故彼經言. 謂觀察

覺了. 得諸法無相如幻等法. 悉無所有身

心轉變. 得如幻三昧. 及餘無量三摩跋提樂

門無量相力自在神通. 乃至是名第二意生

中	欄

身. 種類俱生無作行意生身. 謂第九十地. 唯

行無相. 亦無功用. 於事及理皆唯內證. 故

彼經云. 謂自內證一切諸法如實樂相法相

樂故. 此中三名. 雖諸地已得. 然據增勝地

語. 非於餘地分不得此. 然勝□及此中.

約通三乘決定受變易生死者語. 楞伽約

直往菩薩通定不定受變易生死增勝位

語. 又解直往者八地方得. 此說迂會者. 雖

地前已得. 且說勝者故. 彼二種三種意生

身. 名位有異. 亦不相違

論. 亦名變化身至故不違理述曰. 此釋第

三名. 此變易生死. 亦名變化身. 無漏定力

轉. 令異於本分段身. 淸淨微妙廣大光潔

如變化故. 從喩爲名. 然初二名義用彰名.

此卽從喩如有論說. 引敎成名. 此顯揚

論第十六說聲聞無學等. 乃至非業報身.

皆彼論文之問答也. 亦不違理. 故知從喩

卽變易生也

此卽第二釋名兼辨得人訖. 自下第三解

諸妨難. 有四問答. 或分爲三

論. 若所知障至無餘涅槃述曰. 此外人問.

如有學凡夫. 由煩惱障. 助有漏業. 能感生

死. 便不永入無餘涅槃. 一切二乘有所知

障. 旣能動無漏業. 能感生死. 卽汝所言

定性二乘. 應不永入無餘滅界. 有所知障

及無漏業能感生故. 此卽小乘諸部共爲此

難. 彼部此障不助感生故

論. 如諸異生拘煩惱故述曰. 此論主答. 若

作此解有四問答. 若作後二解. 但有三文.

下	欄

今以法喩□解前難. 謂如諸異生煩惱所

拘□故. 馳流生死不趣涅槃. 彼趣寂者心

樂趣滅. 爲此心拘馳流無相. 不趣無上正

等菩提. 如諸異生拘煩惱故. 4雖有所知

障不能成佛. 如諸異生雖有無漏種不

趣涅槃. 第八十說. 由種姓別故不能趣.

如無種姓人拘煩惱故馳流. 生死又若所

知障助無漏業. 至此異生拘煩惱文. 有義總

是難外伏計. 謂有伏計. 以無漏業正感生

死. 爲生死因如善惡業. 今此難彼. 若由

無漏正感生死所知障助. 二乘定性應不

永入無餘涅槃. □起無漏爲生死因. 有所

知障□爲緣助. 拘二乘故不得趣寂. 如

諸異生善惡業因煩惱力. 助拘煩惱故不

得涅槃. 返顯旣知有趣寂者. 雖有無漏及

所知障. 不皆□心. 故知無漏非爲生死正

感因也又解此文乃至如何道諦實能感

苦. 總是難文. 有二難意. 若所知障助無漏

業能感生死. 二乘定性應不永入無餘涅

槃. 以所知障招於生死. 拘彼二乘不令趣

寂. 如諸異生拘諸煩惱不得涅槃. 第一問

也. 故下答云. 彼所知障無能發業潤生之用.

但爲緣助感於生死. 有種姓者起無漏定

願所知障助有變易生. 非正發業潤生能

感. 故有定性入涅槃者. 雖有所知障. 不

能發業等故. 如何道諦實能感苦. 第二問

也. 下文先答此第二問. 後答第一問. 然雖

三解此一段文. 初解同瑜伽佛地俱有此

問. 其第二解設難伏計亦有此理. 第三解

經數: 一八三○

經名: 成唯識論述記卷第八末

頁數: 五三八

上	欄

下准有答. 文勢不違. 亦無過失

論. 如何道諦實能感苦述曰. 此第二外人

問. 前言無漏爲正因感故爲此問

論. 誰言實感述曰. 此論主答. 不實感苦

論不爾如何述曰. 此文外問. 若非實感 .

感義如何

論. 無漏定願至非獨能感述曰. 由第四禪

無漏勝定. 資有漏業令所得果相續新生.

長時不絶展轉增勝. 實有漏業感. 但由無

漏資力勝故. 假得感名. 非無漏業實能感

苦者. 此無漏業如是感時. 由所知障爲緣.

助此無漏之力. 非無漏業獨能感果

明所知障不同煩惱. 故次論言

論. 然所知障至潤生用故述曰. 若准前第

三解. 此答第一問. 所知障不發業等故. 二

乘入涅槃. 解脫者謂二涅槃. 解除縛義. 故

名解脫. 煩惱名縛. 能障涅槃. 所知障非縛.

不障涅槃. 涅槃解脫故. 旣不障解脫. 體非

縛法. 無如無明等. 能發有漏業. 及如貪等.

潤生用故. 此所知障. 若能發業潤生. 縛有

情故. 可別障解脫. 此旣不爾. 故不障解

脫

論. 何用資感生死苦爲述曰. 此第三外人

問. 佛地論說. 二乘無學盡此一身必入永

滅. 與佛無異. 何故引彼趣大菩提長時受

苦. 彼答變易位中無1斯苦受. 斯有何過.

又問行苦有故是爲大過. 彼文難意大與此

同

論. 自證菩提利樂他故述曰. 卽二利故. 更

中	欄

須資生

論. 謂不定姓至無上菩提述曰. 不定二乘

及八地已去菩薩. 其二乘者已永斷煩惱障.

其菩薩者已永伏煩惱障. 故無容復受當

分段身. 雖諸菩薩願力受生. 伏煩惱種. 分

段之果定不能生. 二乘生死非由悲願. 若

有惑種生死後續. 故斷種時生死永盡. 菩

薩生死但由悲願. 必假現惑助願方生. 故

伏現時永斷生死. 菩薩雖藉煩惱生死受

生. 不同凡夫二乘說現及種潤生. 由起煩

惱利益有情. 業勢便能感生死果. 煩惱若

伏業勢便盡. 故須法執助智受生. 故已斷

伏. 無容復受當分段果. 旣有二利之益. 觀

知分段報終. 恐廢長時修菩薩行. 遂入無

漏勝定. 勝願之力如阿羅漢延壽之法資

現身之因. 卽資過去感今身業. 令業長時

與果不絶. 卽非擇者復更生義. 此或先願

後方入定. 或先入定後方發願. 二理無違

但由發願入無漏定. 冥資故業2令身轉

變. 不同小乘熏禪等法. 無漏有漏更互而

起. 過去之業不可更起故. 如是數數定願

資助. 乃至證得無上菩提經三大劫言

勝定者. 舊云邊際第四靜慮. 今雖無文定

何靜慮之邊際定. 四定俱得. 預流果等皆

3得此定. 理不違故. 然多第四. 以殊勝故.

又佛地云. 雖經行苦. 今得如來三身功德

大喜大樂等. 乃至廣說

論. 彼復何須所知障助述曰. 此外人問. 旣

由無漏資現身先業令果長時. 彼復何須

下	欄

所知障助方感此果

論. 旣未圓證至猛利悲願述曰. 旣未成佛

圓證無相大悲一味平等之解. 若不執菩提

可心. 有情可度. 爲實有者. 無有因由可

能發起猛利大悲及猛利願. 以所知障. 可

心可度執爲先故. 方能發起無漏業故. 說

業爲因. 以是勝故. 無明爲緣以疏遠故.

非如煩惱資有漏業. 但緣義同少分相似

論. 又所知障至留身久住述曰. 第二又解.

此所知障障大菩提正障智故. 爲永斷除

此所知障留身久住. 說之爲緣爲所斷緣

故

論. 又所知障至有大助力述曰. 第三又解.

此所知障. 能爲一切有漏之依. 以體寬遍.

由有此障. 諸俱行法不成無漏. 故此所依

之障若無. 彼能依有漏決定非有. 今旣留身

住由有所知障. 爲於身住有大助大說爲

緣也. 此中三釋□通三乘. 然八地已去. 復

更願資卽無初義無漏相續不起執故但後

二義

以上第三問答分別. 以下第四辨二死別. 問

且如決定姓阿羅漢等. 留諸壽行捨衣□

等入邊際定. 以修福力資現命業亦得

延壽. 變易生死有何別耶

論. 若所留身至非4彼境故述曰. 正解此

二生死別體. 變易生死. 第八十說非天眼

境. 此中說非二乘等境. 彼文意說. 設定性

聲聞. 及不定性未□心者. 雖有天眼亦不

能見. 身極微細非其境故. 故此論言二乘

經數: 一八三○

經名: 成唯識論述記卷第九本

頁數: 五三九

上	欄

異生所不能見. 然□心已去設預流等亦能

見之非天眼. 二乘□悉能1見得殊妙身. 眼

亦勝故. 然不許下得見上身. 非其境故.

上得見下又解以同類故下得見上

小乘福資入定. 通有無漏. 今者大乘捨福

資身. 定唯有漏. 此文爲證. 粗妙旣殊. 見者

亦別

論. 由此應知至是增上果述曰. 自下第五

總結會違. 變易生死性是有漏. 望感現業.

五果之中異熟果攝. 通五蘊性. 此果望於無

漏業. 是增上果. 疏緣與力故

論. 有聖敎中至隨助因說述曰. 此會相違.

說爲無漏出三界者. 隨此無漏助業因說.

而體實非. 是故經言界外生死有漏生死無

漏生死等也. 卽十地云. 有妙淨土出過三

界. 十地菩薩當生其中. 更勘勝□楞伽二

經此等文也. 瑜伽第八十佛地第二說. 爲

住有餘界. 無餘界爾耶. 答唯有餘界. 無餘

依中離諸事業故問若唯有餘界. 云何一

生便得成佛. 彼阿羅漢果尙當無一生等

答由增壽行方能成佛. 故世尊說善修

神足能住一劫等. 此是發趣極成遲鈍. 不

如初修菩薩. 乃至廣說. 無上依經有四生

死. 一方便二因緣三有有四無有如別抄

會

論. 頌中所言至義如前2說述曰. 以上第二

解二死訖. 自下第三釋本頌文有二. 初正

解. 後逐難釋. 此正解也. 頌言諸業習氣. 卽

有漏無漏二業. 業非一故. 有身等三故名

中	欄

諸業. 二取習氣. 卽二障種子. 俱執著故皆說

名取俱等餘文者. 等前異熟盡等文

3問變易生死非如分段別死別生. 如何可

言前異熟旣盡等

論. 變易生死至餘復生義述曰. 下逐難解.

初解變易難. 後釋頌中不說現行等所以.

此則初也. 雖無如分段別盡別生. 而以定

願數資助故. 改去前惡者. 轉生後勝者. 亦

有前盡後更生義. 此卽所資業力未盡. 爲

令增勝故改轉也. 或有定力. 非極長時增

勝. 但得4二十劫等. 爲令更增. 亦有前盡

後生之義

自下第二解頌不說現行所以

論. 雖亦由現至故偏說之述曰. 雖實亦由

諸法現行生死相續. 而種子相續一切時有.

非如現行多間斷故. 頌中偏說種子. 云由

業習氣等

論. 或爲顯爾至故不說現述曰. 第二解. 爲

顯眞異熟因業種子是. 果卽本識. 皆不離

本識故. 不說現行. 其諸種子卽子識. 現

行不然. 各別體故

論. 現異熟因不卽與果述曰. 此諸現行善

惡等法. 雖亦是異熟因不卽與果. 熏於種

子已. 要於後時方與果故. 但說種子

問六識之中. 亦有異熟果. 何故頌不說前

盡後生. 六識現行亦不離識. 是異熟果故

論轉識間斷非異熟故述曰. 以非是眞異

熟. 不說六現行. 頌意偏說第八識也. 正是

生死相續法故

下	欄

上來解頌依染法相續訖. 頌言異熟故非

無漏. 自下第二因解有漏法. 例無漏法

論. 前中後際至應知亦然述曰. 此略例

也

論. 謂無始來至相續無窮述曰. 由法爾種

新所熏發. 由本願力. 卽佛世尊利他無盡.

淸淨種識皆通現種. 皆唯第八能持種故

自下第三總結上文

論. 由此應知唯有內識述曰. 由此上來所

說染淨道理. 應知諸法相續唯有內識也

成唯識論述記卷第八5(末)

成唯識論述記卷第九(本)

沙門基撰

論. 若唯有識至說有三性述曰. 雖有七

頌釋外難中而分爲二. 初二頌答唯有識

便違理難. 後五頌答唯有識便違經難

後中有二. 初三頌釋無境三自性不成難.

後二頌釋有識三無性不成難於此初

中有四. 初總問. 二略答. 三徵. 四釋. 此卽初

也今難意云. 若離內識外法無者. 但有

一性不應說三. 經旣說三故非唯識

論. 應知三性亦不離識述曰. 此略答也. 非

說性有三便非唯有識. 卽不離識而說三

故

論. 所以者何述曰. 外人詰也. 三不離識

之所以者何等是耶

經數: 一八三○

經名: 成唯識論述記卷第九本

頁數: 五四○

上	欄

論頌曰至非不見此彼述曰. 下廣答也. 頌

中有三. 初二頌辨三性. 後一頌初三句明

性一異. 第四句明內證時圓成依他先後證

見. 初二頌中. 初一頌解初性. 次半頌解依

他. 次半頌解圓成. 餘文可解

下釋之中文分爲二. 初釋頌文. 後諸門解

釋. 解本1頌中文復分二. 初別解*頌文. 後

此中意說以下. 總釋頌意結答所問. 別釋

頌中文又分三. 初辨三性. 次辨不異一義.

後辨證見先後別解三性文分爲三. 或

分爲二. 初釋第一頌遍計所執性. 及解次

半頌依他起性. 相對明故合爲一也. 後解餘

半頌圓成實性. 初中分二. 初但解遍計所

執. 後合與依他對明

論. 周遍計度故名遍計述曰. 解所執中

二說. 此卽是前難陀等解. 釋初句頌遍計二

字. 周義釋遍. 度義釋計. 唯第六識能周遍

計度. 第七識等是此類故亦名遍計. 但可名

計而非遍故. 今依正義. 由此應作四句分

別. 有遍而非計. 謂無漏諸識. 有漏善識等能

遍廣緣. 而不計執者. 有計而非遍. 謂第七

有漏識. 有亦遍亦計. 謂有漏染汚我法執第

六識等. 有非遍非計. 謂有漏五識. 及第八

識等

問此遍計何名彼彼

論. 品類衆多至虛妄分別述曰. 以此計心

品類衆多或二三等. 至下當知. 說爲彼彼.

此體是何. 謂能遍計虛妄分別. 卽是一切能

起遍計依他性心

中	欄

將釋第二句□解上句. 幷釋由字

論卽由彼彼至所遍計物述曰. 妄分別故

遍計種種所遍計物. 物者體也. 卽能計心起

所執也

此體是何

論. 謂所妄執至自性差別述曰. 此性卽是

所虛妄執. 蘊處界等一切義理. 若法若我

此二種中自之體性及差別義. 此卽心外非

有法也. 卽是由有能計心體計有物也. 上

句遍計之言. 出能計心等體. 以遍計行相

顯其法體. 第二句中遍計之言. 卽能遍計心

之行相. 前以行相出彼法體. 後以行相明

起計失問此所計法自性非有. 何故名物

及名種種答隨能計心. 故說爲物. 心多

品故說爲種種體非種種也. 又所計無法

亦可名物. 有無二法皆名物故. 言種種

者. 隨能遍計妄分別心計此無物. 當情亦

有種種相故

論. 此所妄執至所執自性述曰. 解第三句.

此第二句所妄執心外法我自性差別體性

非有. 如龜毛等體定無故. 總名遍計所執

自性

論. 如是自性至不可得故述曰. 次第四句.

如是第三句遍計所執. 自性都無所有. 非

少可有故名都無. 依他性法少可有故. 何

以知無. 理敎二法子細推徵不可得故. 如

前第七卷等所引理敎

此卽一□但解初性. 下第二師釋. 初略但釋

初頌. 後廣對依他. 兼釋次半頌

下	欄

論. 或初句顯能遍計識述曰. 義與前同

論. 第二句示所遍計境述曰. 所依執處. 與

前師異. 此以理言. 通彼依他圓成二性. 下

自當知. 然攝大乘等但說依他. 安足處故.

稍相近故. 凡夫境故. 易可知故. 理通成

實

論. 後半方申至不可得故述曰. 後半頌卽

下二句. 方申遍計所執性義非有. 前第七卷

中已廣顯非有故. 然如攝論第四五卷說能

遍計. 卽此初句. 所遍計卽此第二句. 遍計所

執自性乃成. 卽此中下半頌

上但重解初頌所執. 自下廣解初頌. 及依他

起. 下廣解三種爲三. 然第三句中與依他

合解. 旣言初句是能遍計. 故論次問

論. 初能遍計自性云何述曰. 此問辭也. 下

先廣遍計. 後廣彼彼

論. 有義八識至皆能遍計述曰. 此安惠等.

執卽通三性. 有漏之心無非執者. 五八識

唯有法執. 七唯有人. 六通二種

論. 虛妄分別爲自性故述曰. 若有漏心有

如無漏不起執者. 卽不應言虛妄分別.

若不執心名妄分別. 卽無漏心應虛妄

分別之心. 2卽以此理明有漏心皆能遍計.

楞伽中邊等文. 皆言八識是妄分別

論. 皆似所取能取現故述曰. 聖敎中說二

取名執. 有漏諸心旣似能取所取相現故

皆有執. 非有取心不名取故. 非無執心

似二取故. 一切經論皆有此文. 攝大乘論

第四卷中. 及辨中邊皆作是說